Loen Skylift er en pendelbane i Loen i Stryn kommune. Taubanen åpnet i 2017. Bildet viser en gondolkabin med utsikt, blant annet over bygda Olden og Oldedalen innerst i Nordfjord.  Foto: Loen Skylift  
**Loen Skylift** er en gondolbane i Loen i Nordfjord. Den går omtrent fra sjønivå ved fjorden til fjellet Hoven 1011 moh. og er en såkalt pendelbane der de to gondolene går vekselvis opp og ned. Den ble åpnet 20. mai 2017 av Dronning Sonja. Anlegget kostet 300 millioner kroner

Banen er med 60° på det meste en av de bratteste gondolbanene i verden. Gjennomsnittlig stigning er 45°. På det meste går gondolen 170 meter over bakken. Loen Skylift er den første gondolbanen som er bygget i Norge siden Hangursbanen på Voss i 1963.

Loen Skylift AS' største eiere er Hotel Alexandra, Garaventa Ag og Stryn kommune. Det ble budsjettert med 55 000 passasjerer første driftsåret, innen utgangen av 2017 hadde banen fraktet 92 000. Turistbedriftene i Loen registrerte 80 % økt omsetning etter at banen åpnet.

Gondolbanen er mye brukt av BASE-hoppere som hopper fra Hoven. Estimater tilsier at det er gjennomført nær 10 000 BASE-hopp fra Hoven etter at Loen Skylift åpnet i 2017. Loen Skylift var brukt ved gjennomføring av verdensrekorden i flest antall BASE-hopp på 24 timer, hvor Tom Erik Heimen gjennomførte 66 hopp på under 24 timer.

Natur
-----

Fra Hoven er utsikt over indre Nordfjord, til bygdene Loen og Olden, Lodalen, Oldedalen og mot Jostedalsbreen nasjonalpark. Klatrestien Via Ferrata Loen ender på Hoven. Turstiene med utgangspunkt i Hoven er skiltet og utbedret ved steinsetting og gruslagt.

* HovenHoven
* Butikk og billettkontor for Loen Skylift. Utsikt mot fjellet Hoven og pendelbanen.Butikk og billettkontor for Loen Skylift. Utsikt mot fjellet Hoven og pendelbanen.
* Gondolen og utsikt ut over fjordenGondolen og utsikt ut over fjorden
* Det er populært å fly paraglider fra HovenDet er populært å fly paraglider fra Hoven
* Hoven om vinteren Foto: Loen SkyliftHoven om vinteren Foto: Loen Skylift
* Turstiene med utgangspunkt i HovenTurstiene med utgangspunkt i Hoven
* Via FerrataVia Ferrata

Referanser
----------

1. ↑  «No er Loen Skylift offisielt opna». *NRK* **(norsk)**. 20.05.2017. Besøkt 22. mai 2017.
2. ↑  *Teknisk Ukeblad*, nummer 3, 24. mars 2020, s. 70.
3. ↑  «Nå kan du ta en av verdens bratteste gondolbaner - i Norge». *Aftenposten*. 22. mai 2017. Besøkt 22. mai 2017.
4. ↑  «En av verdens bratteste gondolbaner : – Nesten som å ta heis 1000 meter rett opp». Teknisk Ukeblad. 29. mars 2017. Besøkt 29. mars 2017.
5. ↑  «Loen Skylift hadde 92.000 besøkande i 2017». *www.firda.no* **(norsk)**. 2. januar 2018. Besøkt 6. desember 2018.
6. ↑  Stølen, Kjell Arvid (11. september 2017). «Loen Skylift har ført til 80 prosent auke». *NRK* **(norsk nynorsk)**. Besøkt 6. desember 2018.
7. 1 2  Iversen, Nicklas (9. mai 2023). «BASE Jumping In Norway - The Norway Guide». *thenorwayguide.com* **(engelsk)**. Besøkt 3. juni 2023.
8. ↑  Solheim, Marita (21. juni 2019). «Ny verdsrekord i Loen – Tom Erik (43) klarte 66 basehopp på eitt døgn». *NRK* **(norsk nynorsk)**. Besøkt 3. juni 2023.

Eksterne lenker
---------------

* Loen Skylifts hjemmeside
* loenskylift.no: Om Loen Skylift